Diébédo Francis Kéré

Diébédo Francis Kéré (bɛ ni dɔɣi so silimiin gɔli April dabsili pia ni, yuuni 1965) nyɛla ninvuɣ'so ŋun nye Burkina Faso n-ti pahi Jaamani Do' Ʒaɣu (German) yiŋa bilchini nuuni baŋda ŋun tuma jɛndi ya' mɛbu, ŋun tuma ni kpaŋmaŋa yi palo, domi o ni nam tuun shɛŋa ŋan tooi zooi ka bɛ yuuru ka lahi nye din laɣindi baŋdiba na ni bɛ ti tum. Yuuni 2022 puuni, o daa nyɛla ŋun nye gbaŋsabilli tuuli n yen deei kpaŋmaŋa pini gaɣindili ŋan yuli nye Pritzker Architecture Prize O ni chaŋ shikuru yuli booni Technische Universität Berlin zuɣu, O nyɛla Ŋun bie tiŋyuli din booni Berlin tuum yuuni 1985 ha. O yi zaŋ o bɔhimbu n zaŋ baɣilil, Diébédo Francis Kéré nyɛla ŋun n kpa Ʒɛn gama  zuɣu laɣingu Ŋa yuli nye Kéré Foundation (niriba ni daa mi shɛli Schulbausteine für Gando la), nti paai yuuni 2005 puli ni, ka o kpa Kéré Architecture. O nuchee baŋsim ŋan n chaŋ n-ti jɛndi ya' alikalimi zuɣu nambu ni mɛbo la nyɛla anduniya yaangi zuɣu salo ni saɣi nti, ka di nyɛla pini gaɣinda ka o diria ŋa zuɣu, pina kamani Aga Khan Award for Architecture (yuuni 2004 pulini) baayan o ni daa mie' o tuuli yili, Ŋa n daa nye shikuru ka di yuli booni Gando Primary School, Burkina Faso yiŋ dundɔŋ ni. Yaha, o daa lahi n di anduniya yaangi zuɣu pini bɛ ni bɔli shɛli Holcim Award for Sustainable Construction (yuuni 2012 pulini Salima pini yaɣili).  

Diébédo Francis Kéré nyɛla ŋun tum ya' mɛbo tuma nima pam luɣa pam anduniya yaangi zuɣu, di baɣi baɣindi tiŋgbana kamani Burkina Faso, Mali, Kenya, Uganda, Mozambique, Togo, Sudan, Germany, Italy, Switzerland, the US, n-ti pahi UK. Yuuni 2017 pulini, Ʒɛn gama  zuɣu laɣingu Ŋa yuli nye Serpentine Galleries daa nyɛla ban paai o ni o nam alikalimi anfooni n ti luɣi shɛli bɛ ni bɔli Serpentine Pavilion din bie London la. O nyɛla ninvuɣiso Ŋun dee karimba zuɣu tali (professorships) karimzɔŋ kara ni kamani Harvard Graduate School of Design, Yale School of Architecture n-ti pahi Swiss Accademia di Architettura di Mendrisio. Yuuni 2017 yaha, o daa nyɛla ŋun deei karimba zuɣu tali (professorship) n ti karimbu yaɣili ŋan nye "Architectural Design and Participation"  karimzɔŋ yuli booni Technical University of Munich, n ti pahi karimba zuɣu tali bali shɛli din yɛn che ka chani ka kanna karimzɔŋ titali gba yuli din booni Bauhaus Wiemer yuuni  2020 puli ni.  

 O Bilim Ni Mini O Shikuru Yaɣili 
Bɛ dɔɣi la Diébédo Francis Kéré tiŋkpaŋa yuli booni  Gando, Burkina Faso tiŋ gbaŋ puuni. O daa nyɛla tuuli bi' so ŋun chaŋ shikuru di ni daa niŋ ka o ba' ŋun nye tiŋ maa Naa daa bɔri pam ni o bi' kpƐm sani tooi bɔɣim sabbu ni karimbu ka ni tooi lɛbigi bɛ ni sabi o satara shɛŋa n ti o. Di ni daa n niŋ ka Gando ka shikuru la zuɣu, di daa pa zami ni Kere yi o niriba sani tiŋ maa ni o ni daa nye yuma ayopɔin n chaŋ o ŋahiba sani fɔŋ ni. O ni daa naai o shikuru, o daa lee la kapinta, nuuni baŋdiba ŋan tuma nye ni bɛ kpahi ti kuɣisi ni ti ya' nima la, ka o daa naai n nya sƆŋsim Ʒɛn gama  zuɣu laɣingu Ŋa yuli nye Carl Duisberg Society nima sani ni o chaŋ n ti bɔhim nuuni tuma baŋsim Jaamani Do' Ʒaɣu tiŋgbani ni, ka nyɛla o yɛn nyɛla ninvuɣiso ŋun yɛn liɣiri ka tuma chani viɛnyela zaŋ jɛndi development aid tutu pɔŋ n sɔŋ di tiŋsi ŋan bɔri tabi n sɔŋ zaŋ chaŋ bɛ lɛbigibu polo. O ni naai tuma, o daa lahi tuɣimi chaŋ n ti bɔɣim nuuni baŋsim ŋan jɛndi ya' mɛbu karimzɔŋ din booni Technische Universität Berlin, ka daa naai bɔhimbu maa yuuni 2004 puli ni.

 Pini Gaɣinda O Ni Dee 

 Aga Khan Award for Architecture yuuni 2004 puli ni 
 Global Award for Sustainable Architecture yuuni 2009 puli ni
 Swiss Architectural Award yuuni 2010 puli ni 
 Marcus prize for architecture yuuni 2011 puli ni 
 Global Holcim Awards yuuni 2012 puli ni, Salima pini yaɣili,
 Schelling Architecture Award yuuni 2014 puli ni 
 Kenneth Hudson Award for European Museum of the Year yuuni 2015 puli ni  
 American Academy of Arts & Letters Arnold W. Brunner Memorial Prize (yuuni 2017) puli ni 
 Prince Claus Laureate Award yuuni  2017 puli ni   
 Thomas Jefferson Medal in Architecture yuuni 2021 puli ni 
 Pritzker Architecture Prize yuuni 2022 puli ni 
 Crystal Award di daa yina World Economic Forum nim sani yuuni 2024 puli ni 

 Kunduvihira 

Pubu:Ninsala
Pubu:Lahabaya zaa